
 Lambu Na Da Riba







 Littafin karatu a sauƙaƙe - Mataki na 2





Hausa

 Zuwa ga malamai da iyaye:






 Kafin a fara amfani da wannan tsarin  koyon karatu, dole sai ɗalibi ya:
 •    San amon sautukan haruffan Hausa;
 •    Iya gane kalmomin da aka saba da su.

 Bala da Habu manoma ne.



 Damina ta kare.



 Rani ya zo.





 Bala ya je su yi lambu.



 Habu ya je su huta.









 Bala ya yi lambu.



 Habu na hutawa.












 Bala ya shuka alehu.



 Habu na hutawa.












 Bala ya shuka karas.



 Habu na hutawa.












 Bala ya shuka albasa.



 Habu na hutawa.




















 Kayan lambu sun yi kyau.



 Bala na murna.












 Bala na ƙirga kuɗi.



 Habu na da na sani.

